คนท้องควรได้ออกกำลังกายเหมือนคนปกติทั่วไป แต่มีข้อจำกัดในเรื่องใด
ก. สรีระแต่ละบุคคล
ข. อัตราการเต้นของหัวใจ
ค. การอบอุ่นร่างกาย
ง. ประสิทธิภาพการทำงานของหัวใจ
คำตอบที่ถูกต้องคือ ก.  เพราะว่า คนท้องควรได้ออกกำลังกายเหมือนคนปกติทั่วไป แต่มีข้อจำกัดในเรื่องของสรีระแต่ละบุคคล ถ้าเคยเต้นแอโรบิกมาก่อน ก็สามารถเต้นได้ แต่มีข้อจำกัดหลายอย่าง เช่น ขณะท้อง ข้อต่อต่างๆ จะอ่อนแอ ทำให้ปวดข้อได้ง่าย โดยเฉพาะข้อต่อกระดูกหัวหน่าวและก้นกบ ลูกในท้องต้องการพลังงาน ตลอดเวลาในการพัฒนาให้เจริญเติบโตขึ้นอย่างสมบูรณ์ การออกกำลังแบบแอโรบิก เป็นการออกกำลังแบบต่อเนื่อง กล้ามเนื้อต้องใช้ออกซิเจนตลอดเวลา หัวใจต้องสูบฉีดเลือดผ่านปอด เพื่อรับออกซิเจนมายังกล้ามเนื้อ จึงอาจกล่าวได้ว่า การออกกำลังแบบแอโรบิก เป็นการออกกำลังเพื่อเพิ่มประสิทธิภาพการทำงานของหัวใจและปอด ขณะเดียวกันก็เพิ่มความแข็งแรงหรือความฟิตของร่างกายโดยทั่วไปด้วย

การออกกำลังแบบแอโรบิกขณะที่ท้อง จึงไม่ควรหักโหมมาก เพราะจะรบกวนต่อระบบไหลเวียนเลือด เสบียงอาหาร ออกซิเจนที่จะนำไปสู่ลูกและสุขภาพของข้อต่อด้วย อัตราการเต้นของหัวใจ จะเป็นตัวบอกได้ว่า การออกกำลังในขณะนั้นมากน้อยเกินไป หรือเหมาะสม อัตราการเต้นของหัวใจทำได้โดยการจับชีพจรของตนเอง การจับชีพจรอาจจับที่คอหรือแขนด้านใดก็ได้

ตัวอย่างการจับชีพของแขนขวา ทำโดยหงายมือขวาขึ้น ใช้ปลายนิ้วกลางและนิ้วนางของมือซ้าย วางเรียงชิดกันตามแนวยาวของแขนเหนือข้อมือขวา (ด้านนิ้วหัวแม่มือ) จะพบการเต้นตุบๆ 1 ตุบ แสดงว่าหัวใจเต้น 1 ครั้ง การเต้นแอโรบิกสำหรับคนท้อง ชีพจรจะต้องเต้นต่ำกว่า 140 ครั้งต่อนาที หรือต่ำกว่า 23 ครั้งต่อ 10 นาที

การออกกำลังแบบแอโรบิก ไม่ใช่การเต้นแอโรบิกเสมอไป การเดิน การว่ายน้ำ ขี่จักรยาน ที่ทำต่อเนื่องก็เป็นการออกกำลังแบบแอโรบิก การเต้นแอโรบิกขณะตั้งครรภ์ สำหรับผู้ที่ไม่เคยเต้นมาก่อน ถือว่าประสิทธิภาพการทำงานของหัวใจ ปอด และความฟิตของร่างกายยังไม่พร้อม อาจใช้วิธีอื่นดังแทน
สูติศาสตร์ (สูติศาสตร์) - Obstetrics